Diari Oficial de la Generalitat Valenciana


Sumari del DOGV 7523, del 12-05-2015 (2015/4225)

RESOLUCIÓ de 27 d'abril de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a l'extracció d'òrgans i teixits de donants difunts a l'Hospital de Dénia.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7523

Data del DOGV
:   12-05-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/4225


Data del document
:   27-04-2015

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 27 d'abril de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a l'extracció d'òrgans i teixits de donants difunts a l'Hospital de Dénia. [2015/4225]  
L'Hospital de Dénia, va obtindre l'autorització per a efectuar l'extracció d'òrgans i teixits de donants difunts per mitjà de la Resolució de 22 d'abril de 2010, de la Conselleria de Sanitat, .  
Angel Giménez Sierra, director de l'Hospital de Dénia, va presentar la sol·licitud de renovació d'autorització per a l'extracció d'òrgans i teixits de donants difunts de l'Hospital de Dénia amb data 16 d'abril de 2015.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement la renovació sol·licitada.  
  
Fonaments jurídics  
1. La Direcció General d'Ordenació, Avaluació, Investigació, Qualitat i Atenció al Pacient, de la Conselleria de Sanitat, és competent en virtut d'allò que s'ha disposat en l'Orde de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, Decret 157/2014, de 3 d'octubre, del Consell, pel qual s'establixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, i el Decret 4/2014, de 3 de gener, del Consell, pel qual s'aprova el Reglament orgànic i funcional de la Conselleria de Sanitat.  
2. Es complix el que establix el Reial Decret 1723/2012, de 28 de desembre, pel qual es regulen les activitats d'obtenció, utilització clínica i coordinació territorial dels òrgans humans destinats al trasplantament i s'establixen els requisits de qualitat i seguretat / Reial Decret Llei 9/2014, de 4 de juliol, pel qual s'establixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i amb el que establix l'Orde de 26 de febrer de 2008, de la Conselleria de Sanitat.  
  
Vistos els antecedents de fet i els preceptes legals citats i els altres que s'hi apliquen, resolc:  
  
Renovar l'autorització sanitària per a l'extracció d'òrgans i teixits de donants difunts a l'Hospital de Dénia. Esta autorització és vàlida per un període de quatre anys, a partir de la data de la present resolució.  
  
L'autorització es pot revocar en qualsevol moment, si s'alteren o incomplixen els requisits i les consideracions que l'han feta possible.  
  
Als efectes de l'activitat que s'autoritza, el centre queda sotmés a la inspecció i al control de la Conselleria de Sanitat.  
  
Esta resolució es notifica a les persones interessades, amb l'advertiment que no posa fi a la via administrativa i que poden interposar un recurs d'alçada davant del conseller de Sanitat, en el termini d'un mes comptador des de l'endemà de la data de notificació.  
  
València, 27 d'abril de 2015.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.